b'\n_START_ARTICLE_\nTorill Ravnaas\n_START_SECTION_\nNorsk karriere\n_START_PARAGRAPH_\n17 \xc3\xa5r gammel debuterte Ravnaas p\xc3\xa5 Triola med singleplaten Jeg vil dra min venn. Hun hadde en kraftig Broadway-klingende \xc2\xabbelter\xc2\xbb-stemme. Den h\xc3\xb8res f\xc3\xb8rst p\xc3\xa5 singleplaten Ennu en dag\xc2\xbb/\xc2\xabJeg gir deg alt samt p\xc3\xa5 hennes norske versjon av Harold Arlens \xc2\xabOver the Rainbow\xc2\xbb, \xc2\xabOver regnbuen\xc2\xbb (Triola TN 414). Alf Pr\xc3\xb8ysen laget teksten til Wenche Myhre for Oslo Nye Teaters oppsetning av Trollmannen fra Oz. B-siden var \xc2\xabJeg g\xc3\xa5r fra deg, min venn\xc2\xbb._NEWLINE_I norsk Melodi Grand Prix 1967 fremf\xc3\xb8rte hun vinnersangen \xc2\xabDukkemann\xc2\xbb (Melodi: Tor Hultin, tekst: Ola B. Johannessen) med lite orkester. Kirsti Sparboe fremf\xc3\xb8rte den med stort orkester i den norske finalen og sang den i den internasjonale finalen._NEWLINE_I slutten av 1960-\xc3\xa5rene og frem til \xc2\xabP\xc3\xa5 et tog i Tennessee\xc2\xbb/\xc2\xabV\xc3\xa5r jord g\xc3\xa5r rundt\xc2\xbb (1970) spilte hun inn noen f\xc3\xa5 singler. I 1973 medvirket hun dessuten blant annet sammen med Stein Ingebrigtsen p\xc3\xa5 albumet Sommershow.\n_START_SECTION_\nKarriere i USA\n_START_PARAGRAPH_\nSidten midten av 1970-\xc3\xa5rene har Ravnaas prim\xc3\xa6rt v\xc3\xa6rt virksom i USA, hvor hun har spilt roller i TV-filmer samt i ulike sceneshow, blant annet i Las Vegas. I 1978 spilte hun inn musikkalbumet Torill i USA. En birolle, hvor hun gestaltet Marlene Dietrich i en TV-film, inspirerte henne til \xc3\xa5 lage onewoman-showet Marlene. Det ble f\xc3\xb8rste gang oppf\xc3\xb8rt i 1993 og har blitt prisbel\xc3\xb8nnet.'